<classify> Wasanii hao walisema hayo walipozungumza na gazeti hili kwa nyakati tofauti baada ya kumalizika kwa semina iliyolenga kuwaelimisha zaidi wasanii kuhusiana na utaratibu mpya wa kulipwa fedha na wamiliki wa vyombo vya habari pindi nyimbo zao zinapochezwa na vituo vya redio mwishoni mwa wiki iliyopita.Kwa upande wake mwimbaji Maua Sama alisema kuwa amekuwa akisikia sifa za Rais Magufuli kila kona kwa namna ambavyo amekuwa akifanya maamuzi yenye tija endelevu.Alisema kuwa kwa utendaji huo ana imani kuwa Rais anaweza kutatua kero za uharamia uliokithiri katika kazi za wasanii. Pia alisema kuwa ana imani kuwa Rais Magufuli anaweza kuifikisha sekta ya sanaa katika ngazi ya juu zaidi hasa kama akiambiwa kile ambacho kinakwamisha sekta hiyo na kuongozwa juu ya nini kifanyike.Alisema kuwa mbali na kero ya uharamia katika sanaa lakini pia kumekuwa na hali ya kushindwa kuiimarisha mianya ya kipato cha wasanii kwa kuifanya kazi hiyo kuwa kazi rasmi.Pia alisema kuwa wasanii wanaweza kuongeza pato la taifa kwa kuwa kwanza wanauza kwa vijana zaidi kazi zao za sanaa na pili wanatumia lugha ambayo inafahamika kwa nchi nyingi za Afrika hivyo mikakati mizuri ikiwekwa itasaidia kuiendeleza sekta hiyo kwa faida ya nchi na wasanii.Kwa upande wake msanii Elias Barnaba alisema kuwa kinachotakiwa ni wadau wa sanaa kupitia mashirikisho yao kumpelekea Rais Magufuli mapendekezo yao kuhusiana na nini kifanyike ili ashushe rungu lake.Sisi kama wasanii tuna shauku kubwa ya kuona kama vile serikali ambavyo imeanza kushugulikia elimu ambapo kwa sasa ni hadi kidato cha nne bure, au vile kwenye afya na hata kule bandarini alivyotoa uamuzi mzuri, ni imani yangu kuwa akielekezwa tu wapi pa kuanzia ni imani yangu katika kutatua kero za sekta ya sanaa basi kazi ataifanya vyema,alisema Barnaba.Hivi karibuni serikali ilitoa agizo kwa wamiliki wa vyombo vya habari kuhakikisha kuwa wanawalipa wasanii ambao nyimbo zao zinatumiwa kwenye redio ama kwenye vituo vyao vya runinga.Maofisa wa Chama cha Hakimiliki Tanzania COSOTA kwa kushirikiana na Copyright Management East Africa CMEA walizungumza na wasanii pamoja na wadau kuhusiana na mpango huo na kuwaelekeza namna utakavyofanya kazi.  <topic>: michezo 